1992L0080 — SL — 27.02.2010 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







Opomba: Ta konsolidirana različica vsebuje sklicevanja na evropsko obračunsko enoto in/ali eku, kar se od 1. januarja 1999 praviloma razume kot sklicevanje na euro – Uredba Sveta (EGS) št. 3308/80 (UL L 345, 20.12.1980, str. 1) in Uredba Sveta (ES) št. 1103/97 (UL L 162, 19.6.1997, str. 1).









▼B

DIREKTIVA SVETA 92/80/EGS

z dne 19. oktobra 1992

o približevanju davkov na predelani tobak razen cigaret







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 99 Pogodbe, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ), ob upoštevanju mnenja Ekonomsko-socialnega odbora ( 3 ), ker Direktiva 72/464/EGS ( 4 ) v naslovu I predpisuje splošne določbe o trošarinah, ki veljajo za ves predelani tobak; ker so bile v skladu z naslovom II že sprejete posebne določbe za cigarete; ker je za druge vrste predelanega tobaka posebne določbe še treba sprejeti; ker je Direktiva 79/32/EGS ( 5 ) določila opredelitve, ki se nanašajo na različne skupine predelanega tobaka; ker je zaradi oblikovanja notranjega trga 1. januarja 1993 treba določiti najnižje trošarine za predelani tobak razen cigaret; ker je treba za vse izdelke, ki spadajo v isto skupino predelanega tobaka, uvesti usklajen učinek davka; ker je določitev najnižje skupne trošarine, izražene v odstotku ali kot znesek na kilogram oziroma za dano število izdelkov, najprimernejša za doseganje notranjega trga; ker je treba Italijanski republiki in Kraljevini Španiji do 31. decembra 1998 dovoliti možnost nižje stopnje davka za cigare in cigarilose, in sicer za zvitke tobaka, ki so sestavljeni samo iz naravnega tobaka in ki niso cigarete; ker je treba uvesti postopek, ki bo omogočil redno pregledovanje v tej direktivi določenih stopenj ali zneskov na podlagi poročila Komisije, ob upoštevanju vseh ustreznih faktorjev; ker je treba vzpostaviti mehanizem, ki bo omogočil, da se posebni zneski, izraženi v ekujih, pretvorijo v nacionalno valuto, SPREJEL NASLEDNJO DIREKTIVO:







Člen 1

Za naslednje skupine predelanega tobaka, proizvedenega v Skupnosti in uvoženega iz držav, ki niso članice, velja v vsaki državi članici najnižja trošarina, kakor je določeno v členu 3:

(a) cigare in cigarilosi;

(b) drobno rezan tobak, namenjen za zvijanje cigaret;

(c) drug tobak za kajenje.

Člen 2

Za namene te direktive za izdelke iz člena 1 veljajo opredelitve, predpisane v členih 2, 4 oziroma 4a Direktive 79/32/EGS.

Člen 3

▼M1

1. Države članice uporabijo trošarino, ki je lahko:

(a) bodisi ad valorem trošarina, izračunana na podlagi najvišje drobnoprodajne cene vsakega izdelka, ki jo prosto določijo proizvajalci s sedežem v Skupnosti in uvozniki iz držav nečlanic v skladu s členom 9 Direktive sveta 95/59/ES z dne 27. novembra 1995 o davkih, razen prometnih davkih, ki vplivajo na porabo tobačnih izdelkov ( 6 ),

(b) ali specifična trošarina, izražena v znesku na kilogram ali pri cigarah in cigarilosih na določeno število kosov,

(c) ali kombinacija obeh, ki združuje ad valorem element in specifični element.

V primerih, ko je trošarina bodisi ad valorem ali kombinirana, lahko države članice določijo najnižji znesek trošarine.

Celotna trošarina, izražena v odstotku, kot znesek na kilogram ali na določeno število kosov, je vsaj enaka stopnjam ali najnižjim zneskom, določenim za:

— cigare ali cigarilose: 5 % drobnoprodajne cene, ki vključuje vse davke, ali 9 evrov za 1 000 kosov ali za en kilogram,

— drobno rezan tobak za zvijanje cigaret: 30 % drobnoprodajne cene, ki vključuje vse davke, ali 24 evrov za en kilogram,

— drug tobak za kajenje: 20 % drobnoprodajne cene, ki vključuje vse davke, ali 18 evrov za en kilogram.

Od 1. januarja 2001 se zneski 9 evrov, 24 evrov in 18 evrov iz zgornjih treh alinej nadomestijo z zneski 10 evrov, 25 evrov in 19 evrov.

▼M2

Od 1. julija 2002 mora biti skupna trošarina, ki se obračunava za drobno rezani tobak, namenjen za zvijanje cigaret, enaka najmanj 32 % drobnoprodajne cene, ki vključuje vse davke, ali 27 EUR za kilogram.

Od 1. julija 2003 mora biti skupna trošarina enaka najmanj naslednjim stopnjam ali najnižjim zneskom:

(a) pri cigarah ali cigarilosih: 5 % drobnoprodajne cene, ki vključuje vse davke, ali 11 EUR za 1 000 izdelkov ali za kilogram;

(b) pri drobno rezanem tobaku za kajenje, ki je namenjen za zvijanje cigaret: 33 % drobnoprodajne cene, ki vključuje vse davke, ali 29 EUR za kilogram;

(c) pri drugem tobaku za kajenje: 20 % drobnoprodajne cene, ki vključuje vse davke, ali 20 EUR za kilogram.

Od 1. julija 2004 mora biti skupna trošarina, ki se obračunava za drobno rezani tobak, namenjen za zvijanje cigaret, enaka najmanj 36 % drobnoprodajne cene, ki vključuje vse davke, ali 32 EUR za kilogram.

▼M4

Od 1. januarja 2011 znaša skupna trošarina (specifična trošarina in/ali trošarina ad valorem brez DDV) za drobno rezani tobak za kajenje, namenjen za zvijanje cigaret, vsaj 40 % ponderirane povprečne maloprodajne cene drobno rezanega tobaka za kajenje, namenjenega za zvijanje cigaret, ki je sproščen v porabo, ali najmanj 40 EUR za kilogram.

Od 1. januarja 2013 znaša skupna trošarina (specifična trošarina in/ali trošarina ad valorem brez DDV) za drobno rezani tobak za kajenje, namenjen za zvijanje cigaret, vsaj 43 % ponderirane povprečne maloprodajne cene drobno rezanega tobaka za kajenje, namenjenega za zvijanje cigaret, ki je sproščen v porabo, ali najmanj 47 EUR za kilogram.

Od 1. januarja 2015 znaša skupna trošarina (specifična trošarina in/ali trošarina ad valorem brez DDV) za drobno rezani tobak za kajenje, namenjen za zvijanje cigaret, vsaj 46 % ponderirane povprečne maloprodajne cene drobno rezanega tobaka za kajenje, namenjenega za zvijanje cigaret, ki je sproščen v porabo, ali najmanj 54 EUR za kilogram.

Od 1. januarja 2018 znaša skupna trošarina (specifična trošarina in/ali trošarina ad valorem brez DDV) za drobno rezani tobak za kajenje, namenjen za zvijanje cigaret, vsaj 48 % ponderirane povprečne maloprodajne cene drobno rezanega tobaka za kajenje, namenjenega za zvijanje cigaret, ki je sproščen v porabo, ali najmanj 60 EUR za kilogram.

Od 1. januarja 2020 znaša skupna trošarina (specifična trošarina in/ali trošarina ad valorem brez DDV) za drobno rezani tobak za kajenje, namenjen za zvijanje cigaret, vsaj 50 % ponderirane povprečne maloprodajne cene drobno rezanega tobaka za kajenje, namenjenega za zvijanje cigaret, ki je sproščen v porabo, ali najmanj 60 EUR za kilogram.

Ponderirana povprečna maloprodajna cena se izračuna glede na skupno vrednost drobno rezanega tobaka za kajenje, namenjenega za zvijanje cigaret, sproščenega v porabo, ki temelji na maloprodajni ceni, vključno z vsemi davki, deljeno s skupno količino drobno rezanega tobaka za kajenje, namenjenega za zvijanje cigaret, ki je sproščen v porabo. Vsako leto se jo določi najkasneje do 1. marca na podlagi podatkov o skupni količini cigaret, sproščenih v porabo, v prejšnjem koledarskem letu.

Od 1. januarja 2011 znaša skupna trošarina, izražena v odstotku ali v obliki zneska za kilogram ali za dano število izdelkov, vsaj:

(a) pri cigarah in cigarilosih 5 % maloprodajne cene, ki vključuje vse davke, ali 12 EUR za 1 000 izdelkov ali za kilogram;

(b) pri tobaku za kajenje razen pri drobno rezanem tobaku za kajenje, namenjenim za zvijanje cigaret, 20 % maloprodajne cene, ki vključuje vse davke, ali 22 EUR za kilogram.

▼B

2. Stopnje ali zneski iz odstavka 1 veljajo za vse izdelke, ki spadajo v zadevno skupino predelanega tobaka, brez razlikovanja znotraj vsake skupine glede kakovosti, predstavitve, porekla izdelkov, uporabljenih materialov, značilnosti udeleženih podjetij ali kakršnega koli drugega merila.

3. Italijanska republika in Kraljevina Španija lahko do 31. decembra 1998 uporabljata za zvitke tobaka, sestavljene samo iz naravnega tobaka, ki niso cigarete, stopnjo ali znesek, ki je do 50 % nižji od običajne nacionalne stopnje trošarine za cigare in cigarilose in ki lahko pade pod najnižjo stopnjo, predpisano v odstavku 1.

▼M4

4. Francija lahko z odstopanjem od odstavka 1 v obdobju od 1. januarja 2010 do 31. decembra 2015 še naprej uporablja znižano stopnjo trošarine za predelan tobak razen cigaret, ki je sproščen v porabo v departmajih Korzike. Znižana stopnja znaša:

(a) za cigare in cigarilose: najmanj 10 % maloprodajne cene, ki vključuje vse davke;

(b) za drobno rezani tobak za kajenje, namenjen za zvijanje cigaret: — do 31. decembra 2012 najmanj 27 % maloprodajne cene, ki vključuje vse davke, — od 1. januarja 2013 najmanj 30 % maloprodajne cene, ki vključuje vse davke, — od 1. januarja 2015 najmanj 35 % maloprodajne cene, ki vključuje vse davke;

(c) za drug tobak za kajenje: najmanj 22 % maloprodajne cene, ki vključuje vse davke.

Člen 4

1. Komisija Svetu vsaka štiri leta predloži poročilo in po potrebi predlog o stopnjah in strukturi trošarin, določenih v tej direktivi.

Poročilo Komisije upošteva pravilno delovanje notranjega trga, dejansko vrednost stopenj trošarine in širše cilje Pogodbe.

2. Poročilo iz odstavka 1 je pripravljeno predvsem na podlagi podatkov, ki jih predložijo države članice.

3. Komisija v skladu s postopkom iz člena 43 Direktive Sveta 2008/118/ES z dne 16. decembra 2008 o splošnem režimu za trošarino ( 7 ) določi seznam statističnih podatkov, ki jih potrebuje za poročilo, razen podatkov v zvezi s posameznimi fizičnimi ali pravnimi osebami. Seznam poleg podatkov, ki so državam članicam vselej na voljo,vsebuje samo podatke, katerih zbiranje ne pomeni nesorazmerne administrativne obremenitve za države članice.

4. Komisija ne bo objavila ali kako drugače razkrila navedenih podatkov, če bi to pomenilo razkritje poslovne, industrijske ali poklicne skrivnosti oziroma poslovnega procesa.

▼B

Člen 5

▼M4

1. Komisija enkrat na leto objavi vrednost eura v nacionalnih valutah, ki se uporablja pri določanju zneskov skupne trošarine.

Uporabijo se menjalni tečaji, ki so doseženi prvi delovni dan v oktobru in so objavljeni v Uradnem listu Evropske unije, in veljajo od 1. januarja naslednjega leta.

▼B

2. Države članice lahko ohranijo zneske trošarin, ki veljajo med letnim prilagajanjem, predvidenim v odstavku 1, če bi pretvorba zneskov trošarin, izraženih v ekujih, povzročila povečanje za manj kakor 5 % ali 5 ECU glede na to, kateri znesek je nižji od trošarine, izražene v nacionalni valuti.

Člen 6

1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1992. O tem takoj obvestijo Komisijo.

Ko države članice sprejmejo te predpise, se morajo sklicevati na to direktivo ali pa se nanjo sklicujejo ob uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 7

Ta direktiva je naslovljena na države članice.